《送李沧溟太守入觐》
明代·卢楠

襄城太守济南客，夜发双旌摇海月。城头箕尾超天河，城外征人吹曙笛。

父老扶杖前致辞，太守此去人皆知。内史亲传大官馔，野人共拜甘棠祠。

黄霸功名何足数，公车诏入凤凰池。

作者简介：大名府浚县人，字少楩，一字子木。国子监生。才高，好使酒骂座。工古文，不喜为八股，故屡试不利。负才忤知县，被诬杀人，系狱数年。谢榛为奔走京师诉冤，及知县易人，始获平反。终以积习难改，落魄卒。有《蠛蠓集》。